CELEX: 22013D0077
Language: ro
Date: 2013-05-03 00:00:00
Title: Decizia nr. 77/2013 a Comitetului mixt al SEE din 3 mai 2013 de modificare a anexei II (Reglementări tehnice, standarde, încercări și certificare) și a anexei IV (Energia) la Acordul privind SEE

31.10.2013   
            
            
               RO
            
            
               Jurnalul Oficial al Uniunii Europene
            
            
               L 291/35
            
         DECIZIA NR. 77/2013 A COMITETULUI MIXT AL SEE
   din 3 mai 2013
   de modificare a anexei II (Reglementări tehnice, standarde, încercări și certificare) și a anexei IV (Energia) la Acordul privind SEE
   COMITETUL MIXT AL SEE,
   având în vedere Acordul privind Spațiul Economic European („Acordul privind SEE”), în special articolul 98,
   întrucât:
   
               (1)
            
            
               Regulamentul delegat (UE) nr. 874/2012 al Comisiei din 12 iulie 2012 de completare a Directivei 2010/30/UE a Parlamentului European și a Consiliului în ceea ce privește etichetarea energetică a lămpilor electrice și a corpurilor de iluminat (1) trebuie încorporat în Acordul privind SEE.
            
         
               (2)
            
            
               Regulamentul delegat (UE) nr. 874/2012 abrogă, de la 1 septembrie 2013, Directiva 98/11/CE a Comisiei (2), care este încorporată în Acordul privind SEE și care, prin urmare, trebuie abrogată în conformitate cu Acordul privind SEE, cu efect de la 1 septembrie 2013.
            
         
               (3)
            
            
               Directiva 78/170/CEE a Consiliului (3) a fost abrogată prin Directiva 2005/32/CE a Parlamentului European și a Consiliului (4), ambele fiind încorporate în Acordul privind SEE și, prin urmare, trimiterea la Directiva 78/170/CEE ar trebui eliminată din Acordul privind SEE.
            
         
               (4)
            
            
               Prin urmare, anexele II și IV la Acordul privind SEE ar trebui modificate în consecință,
            
         ADOPTĂ PREZENTA DECIZIE:
   Articolul 1
   Anexa II la Acordul privind SEE se modifică după cum urmează:
   
               1.
            
            
               în capitolul IV, textul de la punctul 4e (Directiva 98/11/CE a Comisiei) se înlocuiește cu următorul text, cu efect de la 1 septembrie 2013:
               „32012 R 0874: Regulamentul delegat (UE) nr. 874/2012 al Comisiei din 12 iulie 2012 de completare a Directivei 2010/30/UE a Parlamentului European și a Consiliului în ceea ce privește etichetarea energetică a lămpilor electrice și a corpurilor de iluminat (JO L 258, 26.9.2012, p. 1).”;
            
         
               2.
            
            
               în capitolul V, textul de la punctul 1 (Directiva 78/170/CEE a Consiliului) se elimină.
            
         Articolul 2
   Anexa IV la Acordul privind SEE se modifică după cum urmează:
   
               1.
            
            
               textul de la punctul 4 (Directiva 78/170/CEE a Consiliului) se elimină;
            
         
               2.
            
            
               textul de la punctul 11e (Directiva 98/11/CE a Comisiei) se înlocuiește cu următorul text, cu efect de la 1 septembrie 2013:
               „32012 R 0874: Regulamentul delegat (UE) nr. 874/2012 al Comisiei din 12 iulie 2012 de completare a Directivei 2010/30/UE a Parlamentului European și a Consiliului în ceea ce privește etichetarea energetică a lămpilor electrice și a corpurilor de iluminat (JO L 258, 26.9.2012, p. 1) (5).
            
         Articolul 3
   Textele Regulamentului delegat (UE) nr. 874/2012 în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
   Articolul 4
   Prezenta decizie intră în vigoare la 4 mai 2013, cu condiția să se fi efectuat toate notificările prevăzute la articolul 103 alineatul (1) din Acordul privind SEE (6), sau la data intrării în vigoare a Deciziei nr. 217/2012 a Comitetului mixt al SEE din 7 decembrie 2012 (7), oricare dintre aceste date este ulterioară.
   Articolul 5
   Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
   
      Adoptată la Bruxelles, 3 mai 2013.
      
         
            Pentru Comitetul mixt al SEE
         
         
            Președintele
         
         Gianluca GRIPPA
      
   
   
      (1)  JO L 258, 26.9.2012, p. 1.
   
      (2)  JO L 71, 10.3.1998, p. 1.
   
      (3)  JO L 52, 23.2.1978, p. 32.
   
      (4)  JO L 191, 22.7.2005, p. 29.
   
      (5)  Menționat numai cu titlu informativ; pentru aplicare, a se vedea anexa II, «Reglementări tehnice, standarde, încercări și certificare».”
   
      (6)  Nu au fost semnalate obligații constituționale.
   
      (7)  JO L 81, 21.3.2013, p. 17.